Regno de Serbia

Le Regno de Serbia (serbo: Краљевина Србија, Kraljevina Srbija) esseva un pais localisate in le Balkanes que nasceva quando le governator del Principato de Serbia, Milan I, se declarava rege in 1882. Desde 1817, le Principato esseva governate per le dinastia Obrenović (reimplaciate per un breve tempore per le dinastia Karađorđević). Le Principato, sub le suzeranitate del Imperio Otomano, de facto attingeva plena independentia quando le ultime tropas otoman se reti-rava de Belgrado in 1867. Le Congresso de Berlin in 1878 recognosceva le independantia formale del Principato de Serbia, e su territorio se expandeva con le addition del districtos de Nišava, Pirot, Toplica, e Vranje in le parte sud de Serbia.

In 1882, Serbia deveniva un regno, mantenente un politica externe amical al Austria-Hungaria. Inter 1912 e 1913, Serbia augmentava grandemente su territorio per su participation in le Prime e Secunde Guerras Balcanic — Sandžak-Raška, Kosovo Vilayet, e Vardar Macedonia esseva annexate. Al fin de le Prime Guerra Mundial in 1918, Serbia se univa con Vojvodina e le Regno de Montenegro, e in decembre de iste anno, se amalgamava con le Statu de Slovenes, Croatas e Serbos recem-crear pro formar le Regno de Serbos, Croatas e Slovenes (postea cognoscite como le Regno de Iugoslavia) sub le continue governation del dinastia Karađorđević.

Categoria:Historia de Serbia